**ตัวอย่างการเขียนรายงาน**

**1.1.1 มีความสามารถในการอ่าน การเขียน การสื่อสารและการคิดคำนวณ**

 **1.1.1.1 กระบวนการพัฒนา**

สถานศึกษามีการจัดการเรียนการสอนเพื่อส่งเสริมให้ผู้เรียนเกิดทักษะการอ่าน การคิดวิเคราะห์ และเขียนโดยจัดกิจกรรมรักการอ่าน กิจกรรมวันภาษาไทยแห่งชาติ โดยจัดกิจกรรมการจัดการทดสอบการอ่าน
การเขียนของผู้เรียนทุกระดับชั้น และนำผลการอ่านจัดระดับการอ่าน และการเขียนของผู้เรียนเพื่อนำไปใช้ในการจัดการเรียนการสอนให้เหมาะสมกับผู้เรียนแต่ละคน อีกทั้งจัดการเรียนการสอนเพื่อให้ผู้เรียนมีทักษะการอ่าน การเขียนภาษาไทย โดยผ่านการจัดกระบวนการเรียนการสอนด้านภาษาไทยของผู้เรียนระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6 ทั้งในรูปแบบการจัดการเรียนการสอนออนไลน์ และรูปแบบการเรียนการสอนแบบปกติ อีกทั้งยังมุ่งสนับสนุนให้ผู้เรียนแสดงความสามารถด้านทักษะภาษาไทยโดยจัดประกวดและแข่งขันทักษะภาษาไทย จัดทดสอบการอ่านตามแนว PISA สร้างโอกาสให้ผู้เรียนพัฒนาการอ่าน คิดวิเคราะห์ และการเขียน กิจกรรมบันทึกรักการอ่าน โดยการตรวจเช็คจากครูที่ปรึกษาเป็นประจำทุกสัปดาห์

  **1.1.1.2. ผลการดำเนินงาน**

ด้านการประเมินการอ่านภาษาไทยพบว่าผู้เรียนร้อยละ 98.49 มีความสามารถในการอ่านภาษาไทย ในระดับดีขึ้นไป

 **1.1.1.3. จุดเด่น**

สถานศึกษาดำเนินกิจกรรมต่าง ๆ เพื่อส่งเสริมทักษะการอ่าน การเขียน การสื่อสารและการคิดคำนวณอย่างต่อเนื่อง ส่งผลให้ผู้เรียนทุกคนได้รับการพัฒนาตนเองอย่างสม่ำเสมอเป็นประจำทุกปี

 **1.1.1.4. จุดที่ควรพัฒนา**

สถานศึกษาควรดำเนินการจัดกิจกรรมเพื่อส่งเสริมให้นักเรียนมีความตระหนักถึงความสำคัญของการทำแบบฝึกทักษะการคิดคำนวณ ตลอดจนสนับสนุนให้นักเรียนมีทักษะการสื่อสารกับชาวต่างชาติให้มากยิ่งขึ้น

 **1.1.1.5 ค่าเป้าหมายในปีการศึกษา 2564**

 **ผู้เรียนร้อยละ 98 ขึ้นไป** มีความสามารถในการอ่านภาษาไทย ในระดับดีขึ้นไป

**นิยามศัพท์ “ในระดับดีขึ้นไป” หมายถึง เกรด ตั้งแต่ 3 ขึ้นไป หรือ ผลการประเมิน ตั้งแต่ระดับ 3 ขึ้นไป**